สวัสดีคุณทุกท่านคับ...ผมเปนกรดไหลย้อนมาราวๆแปดเดือนแล้วอาการหนักขึ้นเรื่อยๆทานยาพวกมิราสิดก้อไม่ช่วยเท่าไหร่กลับต้องไปฉีดยาฉุกเฉินบ่อยๆเมื่อศุกร์19ตคไปตรวจคลื่นหัวใจตรวจเลือดxrayปอดทุกอย่างปกติดี...แต่กลับมาเหมือนจะเปนหวัดและมีอาการ หนักๆนิดๆหัวตอนตื่นเพลียๆไม่ค่อยมีแรงไม่สดชื่นปัจจุบันทานโจ๊กปลาดอลลี่สามมื้อทุกวันทานได้ถ้วยเลกๆทานเยอะจุกแน่นคล้ายจะอาเจียน...ผมควรทานพวกอาหารเสริมตัวไหนไหมคับ...ผมลองซื้อสาหร่ายเกลียวทองแบบเม็ดมายังไม่ตัดสินใจลองทาน... ขอบพระล่วงหน้าคับ
สวัสดีค่ะ @อาหารเสริม หรือสาหร่ายเกลียวทอง คิดว่าไม่ได้ช่วยเรื่องโรคกรดไหลย้อนนะคะ @อาการเพลียๆหนักๆหัว คิดว่า ไม่ใช่อาการของโรคกรดไหลย้อนนะคะ อาจต้องรอดูก่อนว่า เป็นอาการที่จะเป็นหวัดหรือไม่ค่ะ @โรคกรดไหลย้อน เกิดจากการที่น้ำย่อยในกระเพาะอาหารไหลย้อนขึ้นไปที่หลอดอาหาร ทำให้เกิดการระคายเคืองจากกรด ซึ่งเกิดจากการทำงานของกล้ามเนื้อหูรูดของหลอดอาหารทำงานผิดปกติ @อาการ : ปวดแสบร้อนบริเวณหน้าอกและลิ้นปี่ รู้สึกคล้ายก้อนจุกที่คอ กลืนเจ็บหรือติดๆขัดๆ แสบคอ รู้สึกขมหรือเปรี้ยวในคอ มีเสมหะในคอ เรอบ่อย เสียงแหบ ไอเรื้อรัง กระแอมบ่อย เป็นต้น @ปัจจัยส่งเสริม : การรับประทานดึก ความเครียด ชนิดอาหารที่ปรุงโดยการทอดการผัด ชา กาแฟ น้ำหนักตัวเกิน **การดูแลตนเอง : -หลังรับประทานอาหารให้หลีกเลี่ยงการนอนราบ การยกของหนัก การก้มตัว -หลีกเลี่ยงการรับประทานอาหารหรือเครื่องดื่มอย่างน้อยภายใน 3 ชั่วโมงก่อนนอน -รับประทานอาหารไขมันต่ำ หลีกเลี่ยงการรับประทานของผัดและทอด -รับประทานอาหารปริมาณพอดี ไม่มากไป -หลีกเลี่ยงเครื่องดื่มชา กาแฟ เครื่องดื่มชูกำลัง เครื่องดื่มแอลกกอฮอล์ โดยเฉพาะมื้อเย็น -ออกกำลังกาย ลดน้ำหนัก **หาก ลองปรับเปลี่ยนพฤติกรรมแล้วอาการไม่ดีขึ้น แนะนำให้ไปแพทย์เพื่อรับการตรวจรักษาอย่างเหมาะสมนะคะ